VASS: Medzinárodný dialóg nikdy nebol dôležitejší ako teraz
GLOBSEC svojím 18. ročníkom dospieva a prechádza cez ťažké skúšky dospelosti, ale za tie roky sme nikdy neorganizovali túto konferenciu v tak náročnej dobe, aká je teraz, tvrdí prezident organizácie GLOBSEC Róbert Vass.
"Invázia na Ukrajinu absolútne zmenila svetový poriadok. Ukázalo sa, že vojna, ktorá je najväčšia od 2. svetovej vojny, je na našich hraniciach a to, čo sme považovali za garantované - mier, bezpečnosť a prosperitu Európy - je zrazu absolútne narušené. Je to téma, ktorú každý cíti v bežnom živote, v inflácii, narušených globálnych obchodných vzťahoch, aj iných oblastiach života," myslí si Vass.
"Medzinárodný globálny dialóg nikdy nebol dôležitejší ako teraz... Som rád, že Bratislava bude hostiť takýto globálny dialóg, pretože žiadnu z medzinárodných výziev nevieme riešiť sami. Do Bratislavy príde okolo 1300 hostí z viac ako 60 krajín sveta a lejtmotívom tohto ročníka je prekonávanie globálnej nestability," upresňuje Vass.
Pozrite si reláciu CD Klub.